Selvom tøjet var småt, så var det alligevel noget værd. Det mente nogle indbrudstyve, der natten til torsdag brød ind i en børnetøjsforretning. Klokken 2:45 blev der smadret en rude i forretningen Lille Frø, der er placeret på Storetorv i Farsø. Der er set tre gerningsmænd køre fra stedet i en sort Audi. - Anmelderen fortæller, der er stjålet børnetøj til en værdi mellem 50-75.000 kroner, siger Poul Badsberg, vagtchef ved Nordjyllands Politi.

Referat:
Natten til torsdag var der indbrud i en børnetøjsforretning i Farsø.